Den nordjyske virksomhed Klokkerholm Karosseri er blevet købt af kapitalfonden Capidea - for et trecifret millionbeløb.

Kapitalfonden er ejet af blandt andre Asger Aamund og Lars Larsen. Fonden ejer nu 70 procent af virksomheden, der ligger i Klokkerholm. Der er omkring 100 ansatte, og de nye ejere har ingen planer om at lave om på driften. Klokkerholm Karosseridele har to forretningsområder, nemlig reservedele til rustreparationer og handel med autoreservedele.